# KATHERINE RUONALA Csodákban való Gondolkodásmód

# SID: Üdvözöllek! Üdvözöllek világomban, ahol természetes a természetfölötti! Tudjátok körülbelül 40 évvel ezelőtt, a Messiásban új hívőként, egy olyan hölgynek mutattak be, akit Katherine Kuhlman-nak hívtak. El kell mondjam, hogy mindenütt csodákat láttam meg, de egészen addig a pontig ilyen mértékű csodákat soha nem láttam azelőtt. Most azonban egészen Ausztráliából Isten egy újabb Katherine-t támasztott, aki hasonló csodákban mozog, de van egy kis különbség. Ő nem csupán ilyen csodákban cselekszik, hanem mindenkit arra tanít, hogy ők is ugyanezekben a csodákban járhatnak. Te is szeretnél ezekben járni? Én, igen!

# Szóval, Katherine odamegy emberekhez és azok meggyógyulnak. Nem is akármilyen, hanem rendkívüli dolgok történnek. Azt találtam, hogy sok olyan dolgot tesz, ami Isten arcára mosolyt csal, és pont ez történik. Katherine, mesélj nekem arról a hölgyről, akiért imádkoztál, amikor odament hozzád és azt láttad, hogy nincs füle. Mesélj nekem erről.

# *KATHERINE: Nos, kaptam az összejövetelen az USÁ-ban ismeret beszédét egy hölgyről. Azt mondtam, hogy Isten valakinek helyre fogja állítani a hallását. Nagyon sok süket fül megnyílását láttuk már addig is. Azt gondoltam, hogy valaki olyan fog előrejönni, aki szintén süket. De ez a hölgy, aki előre jött, egyáltalán nem volt füle. Levágták a fülét és eltávolították az egész hallójáratát a dobhártyával együtt, mivel rákos daganata volt a fülében. Amikor előre jött az egész arca felemelkedett és olyan hite támadt, tudta azt, hogy Isten meg fogja őt érinteni.*

# SID: Szeretném, ha tisztáznánk ezt egy kicsit, tehát nem volt füle, sem hallójárata, tehát nem volt dobhártyája sem? És előrejött, hogy Isten helyreállítsa az ő hallását? Csak biztos akartam lenni benne, hogy jól értettem-e.

# *KATHERINE: Igen, pontosan ez történt és nem tudtam mit gondoljak. Úgy gondoltam, hogy Isten helyreállíthatja az ő hallását vagy egy éjszaka alatt kinőhet a füle, vagy a hallójárata vagy a dobhártyája. Körülbelül itt álltam a hitem szintjén ebben. Sokszor előfordul az, amikor érzem Isten erejét, hogy a jobb kezem elkezd remegni és rá akartam tenni a kezem erre a hölgyre majd az Úr szólt hozzám, hogy tedd rá a bal kezed. Úgy gondoltam, ó Uram, szükségem lesz minden segítségre tőled, ami csak létezik. De megtettem és aztán imádkoztam érte, majd az Úr a fülembe súgta kérdezd meg tőle, hogy hall-e. És a hölgy elkezdett bólogatni, hogy igen! Erre én: „tényleg”? Ez annyira rendkívüli volt. És tudod Isten dicsősége leszállt, nagyon sok csoda történt aznap este. Láttuk, ahogy emberek szemeiről eltűnnek hályogok. Emberek nyomorék ujjai kiegyenesedtek. Tudod, Isten sokkal jobban vágyik arra, hogy csodát tegyen, mint amennyi hitünk lenne arra, hogy ezt meglássuk.*

# SID: És tudod mi ebben a csodálatos? Isten elmegy Ausztráliába, és megérint egy olyan nőt, akit gyermekként bántalmaztak és mindenféle félelem van az életében és traumákkal küzd. Majd ahogy nézi a tévét és lát filmeket, tudja, hogy Hollywood azt mondja, hogy meg kell házasodni azzal az emberrel, aki tökéletes minden területen és Hollywood szerint minden tökéletessé fog válni. Azonban mi sokkal jobban tudjuk, mint Hollywood, hogy Katherine ugyanazokkal a félelmekkel küzd, miután hozzámegy a szívtipró herceghez feleségül. Sőt, félelmei egyre súlyosabbá válnak, mivel attól fél, hogy férje meg fog halni. Szóval egy nap három dolgot is kér Istentől. Elmesélnéd ezt a három dolgot?

# *KATHERINE: Épp az autómat vezettem, amikor egy összejövetelre tartottam és azt gondoltam beszélni fogok a Szent Szellemmel. Szóval azt mondtam: „Szent Szellem, a Biblia azt mondja, hogy te vagy az én tanítóm és te vagy az én segítőm.” Szóval úgy gondoltam ki fogom ezt próbálni. Azt mondtam, „nos, Szent Szellem te taníthatsz engem, tanítanál engem arról, hogy mit jelent ez a hátraesés dolog, amikor valaki elesik a te erőd által?” Mert néhány ember elesik Isten ereje által vagy Isten erejében az összejöveteleken és úgy gondoltam, nem tudom, hogy udvariasságból esnek el vagy pedig valaki ellöki őket. De ha ez Isten ereje, akkor én ténylegesen meg akarom tudni, hogy mi is ez. „És én hiszek abban, hogy kérhetek tőled segítséget.” És Isten nagyon jó abban hogyan segítsen nekünk. Kértem, hogy tanítana-e engem erről, majd azt mondtam: „és mellesleg van a csuklómban egy idegdúc ciszta is. Meggyógyítanád ezt is?” Majd azt is mondtam: „és elvennéd azt a félelmemet, hogy a férjem meg fog halni?” Éppen akkor voltam még ifjú feleség és alá kellett írnom a házassági szerződést, amelyben az állt, hogy addig leszünk egymásé, amíg a halál el nem választ. Tehát úgy gondoltam, hogy addig, addig fog engem szeretni, amíg meg nem hal. És mivel egy olyan háttérből jöttem, ahol nagyon sok bizonytalanság és olyan elhagyási félelmek és problémák voltak az életemben, hogy nagyon aggódtam afelől, hogyha végre már szeretek valakit, akkor az biztos meg fog halni. Szóval azt mondtam, Uram szabadíts meg engem ettől a félelemtől. Még csak nem is sejtettem, hogy mekkora hatalmas jéghegyként állt előttem ez a probléma, de tudtam, hogy ez egy meghívás a Szent Szellem részéről, hogy egy hatalmas munkát végezhessen bennem.*

# SID: És mi történt?

# *KATHERINE: Nos, elmentem az összejövetelre aznap este és a prédikátor előrehívta az embereket imára és én éppen a sor végére kerültem. Felemeltem a kezemet. A prédikátor a másik végén volt a sornak és puff hátraestem Isten ereje által, ahogy a Szent Szellem megérintett engem. Teljesen kiütött engem és ott feküdtem a földön, nem volt senki, aki elkapjon és ott remegtem Isten ereje alatt.*

# SID: Tehát senki nem tudott téged lenyomni.

# *KATHERINE: Még csak nem is imádkozott értem senki. Végül odajött hozzám és azt mondta az embereknek emeljétek őt föl. Majd azt mondta, hogy minden nyomás és elnyomás hagyd el őt. Akkor újra kiütött és a padlón kötöttem ki. Ez alatt az idő alatt megláttam Jézus arcát éppen ott állt mellettem és azt mondta nekem: Katherine szabaddá teszlek téged mindentől. Tudod Isten annyira megszabadított engem, hogy teljesen szabaddá váltam.*

# SID: És mi történt a cisztával?

# *KATHERINE: Még csak nem is gondolkodtam azon, hogy mi van a cisztával, mivel annyira fantasztikus találkozásom volt Istennel. Amikor hazaértem, láttam, hogy eltűnt a ciszta. Az Ige azt mondja „Kerestem az Urat és ő meghallgatott engem és megszabadított engem minden félelmemből.” Pontosan ez történt velem aznap este. Isten szuverén módon megengedte, hogy szeretet jöjjön be az életembe és azt felcserélte a félelmeimre.*

# SID: Majd egy néhány nappal később még több szabadulásban volt részed.

# *KATHERINE: Igen! Tudod, igazán hiszem, hogy nagyon fontos az, hogy folyamatosan Isten elé tárjuk a szükségeinket. Előre mentem még egy előrehívás alkalmával. Az üzenet éppen a szégyennel kapcsolatban szólt. Úgy gondoltam ez éppen rám vonatkozik. Szóval előre mentem, és ahogy ott vártam arra, hogy jöjjön valaki és ott imádkozzon értem néhány ember elhaladt mellettem, akik imádkoztak, de a Szent Szellem azt mondta: „csak maradj itt”. Szóval továbbra is ott maradtam és Isten akkor adott ott nekem egy látást. Az első része a látomásnak az volt, hogy gyermekként úgy láttam meg magam, ahogy az édesapa ölében ülök és simogatja a hajam. Nekem soha nem volt senki sem az életemben, aki ezt tette volna velem. Majd a következő látomásomban úgy láttam magam kislányként, mint egy borzasztó csúnya arccal lennék ott. Majd megláttam azt az arcot, amint szinte leradírozták, mint egy maszkot levették volna rólam és az elpárolgott onnan. Majd láttam egy olyan képet, ami egy gyönyörű nőről volt, aki ott járkált a Mennyben gyönyörű szépen felöltözve, gyönyörű köntösben. Leginkább úgy tudnám leírni, mintha méltóságba lett volna felöltözve. Ahogy láttam ezt a látomást mögülem hallottam, ahogy az Úr azt mondja nekem ez te vagy! Akkor újra padlót fogtam. Tudod, amikor felkeltem onnan Isten megtette azt bennem, amit egyetlen pszichiáter sem lett volna képes. Teljesen helyreállította a méltóságomat. Helyreállította az identitásomat és megmutatta, hogy az ő szeretett lánya vagyok, hogy ő mindig ott lesz és minden szükségemet betöltsön amire szükségem van a szeretetre és az elfogadásra. És igen, ő ténylegesen a legjobb barátom.*

# SID: Amikor visszatérünk a szünetről hiszem, hogy csodák fognak kitörni itt. Olyan hatalmas mértékben, melyet soha nem láttunk még azelőtt. Ne menjetek el, mindjárt visszajövünk.

# SID: Katherine, az a látomás, amelyet Isten adott neked arról, hogy helyreállítja méltóságodat és azt, ahonnan jöttél ebből a háttérből, amire a bántalmazás volt a jellemző. De aztán kaptál egy bónuszt is. Isten tüze szállt le rád. Mesélj nekünk erről.

# *KATHERINE: Elkezdtem olyan történeteket olvasni, amihez hozzá tudtam jutni, amik a csodákról szóltak. Néztem például Kathryn Kuhlmant. Olvastam történeteket Smith Wigglesworthről és történeteket az ő Szent Szellemben való bemerítkezésükről, hogy hogyan kaptak tüzet a tűzkeresztség által. Azt gondoltam, hogy ez a Szent Szellemmel kapcsolatos. Amikor körülbelül 14 éves voltam megkaptam a nyelveken szólás ajándékát és azt vártam, hogy valami hasonló fog most is történni. De tudod, nem igazán voltam azon a szinten, hogy vártam volna Isten tüzét rám szállni.*

*Azt gondoltam, hogy amikor az ő sztorijukat olvasom, arról, hogy hogyan gyógyítják meg a betegeket, azt gondoltam talán biztos kihagytam valamit. Szóval, nagyon éhes voltam és nyomultam Isten felé. Azt mondtam Uram, én akarom, hogy bemeríts engem tűzbe. És elmondom nektek Isten egy nagy munkát kezdett végezni bennem körülbelül 9 hónapon keresztül, nagyon sok napon át fel sem bírtam kelni a padlóról. Egyszerűen nyöszörögtem és látomásokat kaptam az Úrról, hogy miket fog ő cselekedni. Isten elhívása jött az életemre. Egy mély munkát kezdett el bennem és az ő tüze kezdett egyre jobban megjelenni bennem és nagyon dicsőségteljes volt, mivel Isten ereje volt már az életemben. Ő nemcsak bennem, hanem rajtam keresztül is elkezdett cselekedni és mindenkiben akar cselekedni, akik keresik őt, és akik Isten erejét és tüzét keresik, hogy az megjelenjen, manifesztálódjon.*

**SID:** Mesélj arról az első legfőbb csodáról, amire emlékszel, hogy történt, amikor imádkoztál valakiért.

***KATHERINE:*** *Nos, valaki azt prófétálta, hogy tumorok, daganatok fognak eltűnni és ez egy vasárnapi összejövetelen történt. Majd másnap, hétfőn meghívtak egy nők számára tartott összejövetelre. Az összejövetel végén előrejött egy hölgy, aki azt mondta nekem, hogy tumora van. Megkért, hogy imádkoznék-e érte. Azt mondta, hogy csak erre van szükségem. Nem akarok hátraesni, nem akarok nyelveken szólni, csak imát kérek. Azt mondtam, hát persze, természetesen imádkozom. Odamentem, hogy imádkozom érte és a Szent Szellem azonnal megérintette őt és ő padlót fogott, tehát hátraesett. Nem kell elesnie senkinek sem a padlóra, de néhány ember teste úgy reagál Isten erejére, hogy nem tud megállni az ő erejében és akkor hátraesik. Ez különösen érvényes rám. Mialatt ez a hölgy ott volt a padlón, Isten keze volt rajta és olyan volt, mintha belenyúlt volna a hasába négyszer. Amikor felkelt a padlóról elment az orvoshoz tesztelésre. Én akkor tengerentúlon voltam éppen. Néhány héttel később, ahogy visszajöttem elmesélte, hogy miután imádkoztam épp azután kellett volna, hogy megműtsék mivel akkorra már egy 15 centis daganat tekeredett a hasnyálmirigyére és máj-cirózise is volt. Az orvos azt fedezte fel, hogy képtelenség már megműteni és ő ebben az állapotban jött az összejövetelre, de amikor visszament, hogy újra megvizsgálják azt találták, hogy egyáltalán nincs ott a tumor. Még csak nyoma sem volt a rákos daganatnak és egy teljesen vadi új májat kapott.*

**SID:** Nos, ez teljesen normális, legalábbis a Biblia szerinti normális. Most mesélj arról, hogy gyerekeket is mentorolsz. Ők is hasonló dolgokat tesznek most már, mint te.

***KATHERINE:*** *Ó, még nagyobbakat is nálam.*

**SID:** Mesélj egyről.

***KATHERINE:*** *Például meglátták már a halottat is feltámadni. Az egyik fiatalember éppen a helyi gyógyszertárba ment, amikor egy idősebb ember szívrohamot kapott és holtan ott összeesett az üzletben. A Szent Szellem szólt ehhez a fiatalemberhez és azt mondta, nos, mit fogsz ezzel a ténnyel tenni? Jöttek rögtön a mentősök és próbálták újraéleszteni, de nem volt pulzusa és nem lélegzett. Ez a fiatalember odalépett, fogta és rátette a lábaira a kezét és elkezdett prófétálni. Életet prófétált, megdorgálta a halált, és az az ember elkezdett köhögni és visszatért belé az élet. A mentősök eljöttek azon a hétvégén a gyülekezetünkbe, hogy maguk tegyenek bizonyságot arról, hogy soha azelőtt ilyet nem láttak, mert ez csoda!*

**SID:** Nos, az egyik kulcs, hogy beszélsz arról, hogy mennyire tudatában vagy annak, hogy szükségek vannak az életedben. Általában nem hallunk erről embereket beszélni, mivel leginkább csak azt szokták mondani: „ó Jézus miatt, nekem mindenem megvan”. Van pénzem, egészséges vagyok, van családom, de a szükség és annak felismerése, hogy szükségekben vagyunk nagyon fontos mivel Isten szívét meg tudjuk ezzel ragadni.

***KATHERINE:*** *Számomra ez kulcsfontosságú, mivel ha Isten elé tárjuk a gyengeségeinket, ő erős a mi gyengeségeink által. Minél többet át tudok neki adni, minél több hamut tudok neki odaadni, annál nagyobb hitem lesz arra, hogy annál több gyönyörűséget kapok a helyében. Ha a bűneimet hozzá viszem, ő hozza hozzám megbocsátását. Ha hozzá viszem a gyengeségeimet és a félelmeimet ő azzal válaszol, hogy betölt minden szükségemet. A Biblia azt mondja a Szent Szellem minden szükségünk idején a mi segítségünk. Felfedeztem azt, hogy minden időben szükségeim vannak, és nagyon szükségem van például szeretetre. Tudod, van egy csodálatos férjem, már 23 éve házasok vagyunk, de még sincs egyetlen egy olyan ember sem ezen az egész földkerekségen, aki be tudná tölteni az összes szükségem. Sőt mi több, senki sincs olyan, aki a szeretetéhségünket be tudná tölteni, mivel arra lettünk megteremtve, megalkotva, hogy Isten tökéletes szeretetére szükségünk legyen. Amikor neki adjuk át ezeket a szükségeinket és naponta minél inkább megnyílunk felé, minél több szükségben vagyunk, minél inkább szükségünk van őrá, annál többet kapunk és annál többet kapunk belőle! Emlékszem egyszer volt egy olyan látomásom, mint egy nagy egyenetlen darabot kivágtak volna belőlem és panaszkodtam Istennek azt mondva, hogy Uram én állandóan olyan nagy szükségben vagyok. Aztán megláttam egy olyan képet, hogy pontosan, ami ki lett belőlem vágva egy ugyanilyen formájú lyuk volt az életemben. És az a darabka, amit láttam, minthogyha Isten belehelyezte volna ebbe a lyukba és a legmélyebb vágás szintjére is pont belém illett. Hiszem azt, minden egyes nap, ha átadjuk Istennek a szükségeinket, akkor ő túlcsorduló módon betölti azokat.*

**SID:** Amikor visszatérünk a szünetről, szeretném, ha mesélnél majd arról a legnagyobb csodáról, ami történt a prostituálttal. Ne menjetek el. Meg fogom majd Katherint kérni, a szünetről visszatérve, hogy imádkozzon értetek és hatalmas csodák fognak itt kitörni.

**SID:** Mesélj akkor, erről a volt prostituáltról.

***KATHERINE****: Nos, egy összejövetel sorozatot tartottam Ausztráliában, amikor egy hölgy előre jött az összejövetelen és hallotta az üzenetet, de nem érezte magát méltónak, hogy előre jöjjön. Korábban nem tudtam róla egészen az utolsó estéig, amikor végül előre jött imát kérni és átadta a szívét Jézusnak. Az Úr ekkor egy óriási szabadítást végzett benne. A padlón kötött ki mikor imádkoztam érte, és később tudtam meg, mivel írt nekem egy levelet, néhány nappal később, hogy heroin függő és prostituált volt már nagyon-nagyon fiatal kora óta. De a következő reggelen úgy kelt fel, hogy megpróbált rágyújtani egy cigarettára és elkezdett fulladozni tőle, tehát rájött arra, hogy már nem képes cigarettázni. Ekkor felhívta az összes olyan dílert, akik adták neki a drogokat korábban: „maradjatok távol tőlem én most már egy újjászületett hívő kereszténnyé váltam és többé nincs szükségem ezekre a dolgokra.” Aztán éppen az utcára ment, amikor meglátott egy másik heroin függő barátját és elkezdte megosztani vele a bizonyságát. Azt mondta, képzeld el, most már nem remeg a kezem és nincsenek semmilyen elvonási tüneteim. Szabad vagyok, mert Jézus megszabadított. Ez az ember akkor azt mondta: „hát tudod, akkor hinném ezt el, ha Isten meggyógyítaná a gyomromat, mivel borzasztó gyomorfájdalmaim vannak.” Ekkor az a nő, aki még 24 órája sincs megtérve azt mondja, „hát akkor imádkozom érted” és épp ott úgy tette rá a kezét a hasára, mint ahogy tőlem látta egy nappal korábban, ahogy rátettem a kezem a hasára. A férfit leterítette Isten Szelleme. Isten ereje a Szent Szellem ereje szó szerint kiütötte őt, hátraesett, ott a járdán a földre.*

**SID:** És senki nem kapta el?

***KATHERINE:*** *Nem voltak ott „elkapó emberek”… Szóval, amikor felkelt onnan a földről, szóhoz sem tudott jutni, semmilyen fájdalma nem volt, teljesen meggyógyult. Azután a zsebébe nyúlt, kihúzott 800 dollárt. Adott a hölgynek 500 dollárt, a barátnőjének 300–at és azt mondta éppen ennyit akartam heroinra költeni ezen a héten, de most már nem lesz rá szükség.*

**SID:** Mindjárt meghalljuk azt is, hogy mi történt azzal a székkel, ami a levegőben lebegett.

***KATHERINE:*** *Nos, volt egy látomásom, de igazából ez egy álom volt. Hiszem, hogy a Szent Szellem álomban és látomásban is képes hozzánk beszélni. Egy nap az Úr azt ígérte nekem, hogy megnyitja majd az Egyesült Királyság ajtóit és akkor még egyáltalán nem ismertem senkit sem ott. Nem voltak ott barátaim, de megkaptam ezt a próféciát és hit által azt éreztem, hogy írjam be a naptáramba, hogy x időben 2 hétre oda fogok látogatni, pedig nem volt semmilyen meghívásom még oda. Senki nem kopogtatott az ajtómon és senkitől nem hallottam és nem kaptam semmilyen meghívást. Szóval, ahogy közeledett az időpont, azt kezdtem el gondolni, ó Uram, lehet, hogy valamit félreértettem? Aznap este, mikor lefeküdtem és ezen gondolkodtam, éjszaka volt egy álmom. Álmomban azt láttam, hogy beleültettek egy székbe és valami csodálatos dolgot látok kibontakozni. Ahogy ott ülök a székben azon kezdtem el gondolkodni, hogy milyen csodálatos is itt ülni ebben a székben, és hogy a szék elkezdett velem együtt emelkedni. Majd megláttam, hogy ott függ a szék velem együtt a levegőben. Majd azt láttam, hogy a szék a levegőben elkezd velem együtt mozogni, inogni, majd felébredtem. Akkor azt mondtam az Úrnak: „beszélni próbálsz hozzám, vagy csak túlreagálom?” - és azt mondtam: „Szent Szellem te vagy a titkok megnyilatkoztatója.” Majd az Úr elkezdett beszélni hozzám és azt mondta „Katherine, bármilyen csoda ami történt, az miattad történt?” És azt mondtam: „nem Uram. Te cselekedted mindezeket.” Majd azt mondta: „bármikor is, ha ajtókat nyitottam meg az miattad történt?” Majd azt mondtam: „nem Uram.” Majd azt mondta: „akkor miért aggódsz Anglia felől?” Majd aznap reggel, ahogy bejött a titkárnőm és ránézett a naptáramba azt kérdezte, mi van ezzel az Egyesült Királysággal? Azt feleltem: „Isten kezében tartja ezt.” Aznap este kaptam egy e-mailt valakitől, aki az interneten keresztül látott bennünket és ő az Egyesült Királyságban egy pásztor volt. Azt mondta: „5 vagy 6 mérföldre élünk attól a helytől, ahol Smith Wigglesworth szolgált. Arra gondoltunk, hogy volna-e lehetőség arra, hogy eljöjj és felszabadítsd azt a csodatevő kenetet a mi területünkön, amit Isten neked adott? Volna erre időd, hogy ezt megtedd?” Majd azt mondtam: „nos, éppen van két hét a naptáramban, amikor ráérnék és el tudnék menni…” Azonnal tudtam, hogy Isten megnyitotta az ajtókat számomra.*

**SID:** Mi a tanulság ebből? Mit mondanál, mi az, amit ebből meríthetünk?

***KATHERINE:*** *Nos, tudod, én igazán hiszem azt, hogy hátra kell dőlnünk Jézus erejére támaszkodva. Amikor imádkozom emberekért időnként összejöveteleken és érzem, hogy a kenet rám is visszaszáll. Tudod, hiszem azt, hogy pontosan ez történik. Ilyenkor megkérdezem az Urat mikor csodáért imádkozom, hogy Uram mit tegyek? A Szent Szellem mögülem azt mondja nekem: „csak dőlj hátra. Dőlj hátra, az én erőmbe.” Ahogy ezt megteszem, hirtelen Isten ereje jön.*

**SID:** Akkor most megtennéd, hogy újra hátradőlsz és imádkoznál csodákért?

***KATHERINE:*** *Abszolút! Atyám köszönöm Neked az erődet! Köszönöm Szent Szellem a gyógyító kenetedet! Atyám, mindazok számára, akik néznek, vagy hallgatnak most bennünket, Uram kihirdetem és megköszönöm, hogy ott lebegsz körülöttük, ott abban a szobában, ahol éppen vannak, és ahonnan hallgatnak vagy néznek bennünket. Uram köszönöm Isten Szellemét, hogy megérinti most őket. Meggyógyítasz most rákos daganatokból és MSZ-ből embereket. Uram, köszönöm, hogy mindenféle fajta betegséget meggyógyítasz most a Te erőd által. Csak nyúlj ki most és ragadd meg a Szent Szellem erejét, aki megérint most téged és meggyógyít. Ez a drága Szent Szellem a Jézus nevében. Köszönöm Uram, a te tapintható erődet, hogy megérinted és meggyógyítod emberek testét most. Köszönöm Szent Szellem, hogy ahogy kiáltanak most hozzád, Te manifesztálod magad, ahogy megválaszolod az imáikat, mert te ugyanaz vagy tegnap ma és mindörökké. Köszönöm Uram, hogy minden szükségüket betöltesz, amint a sebezhetőségüket is felfedik előtted. Mivel felfedik előtted a gyengeségeiket, te erős vagy bennük! Köszönöm a Szent Szellem erejét, szelét. Jössz és megérinted őket és betöltesz minden szükségüket most a Jézus nevében! Várom, amint elmesélitek majd a bizonyságaitokat, amint ez megtörtént.*

**SID:** Tudom, hogy Isten ereje rajtatok van és most ebben a pillanatban rajtatok van. És ha van még bármelyikőtök közül olyan, aki nem tette Jézust Urává és Messiásává hadd mondjam el, hogy ő egy csodálatos Isten, aki meghalt a te bűneidért mielőtt még megismerted volna őt. Csak kérd őt, hogy bocsásson meg neked és higgy Jézus vérében, hogy elmos minden bűnödet. Kérd, hogy jöjjön és költözzön a szívedbe és legyen a TE Urad. Mondd ezt ki saját szavaiddal! Köss békét azzal az Istennel, aki kész arra, hogy békét kössön veled! Hadd mondjam el, mindaz, amit Katherine mondott ez már készen áll arra, hogy megtörténjen az életedben. Készen állnak a gyógyulások, hogy kitörjenek. Látom, hogy fülek megnyílnak, látom, ahogy az ízületi gyulladások elhagyják az ujjakat most és csodákban fogsz járni minden napon a Jézus nevében! ÁMEN!